Penanggal (filem)

Penanggal ialah sebuah filem seram Malaysia 2013 arahan Ellie Suriati. Ia dibintangi Ummi Nazeera, Azri Iskandar, Fasha Sandha, Zul Ariffin dan Normah Damanhuri. Filem ini ditayangkan di pawagam pada 28 November 2013.

Sinopsis
Filem ini berkisar seorang wanita naïf bernama Murni yang diperturunkan ilmu ‘penanggal’ tanpa kerelaan hatinya. Ke mana sahaja Murni pergi pasti akan ada kematian sama ada peristiwa itu berlaku di bawah atau tanpa kawalannya. Murni ditakdirkan melalui kehidupan yang penuh cabaran dan kesunyian akibat ilmu penanggal yang diwarisinya. Murni juga terpaksa berdepan dengan penduduk kampung yang semakin marah dengan kejadian demi kejadian di kampung mereka. Murni diselamatkan oleh seorang peniaga Arab bernama Syed Yusof sewaktu Murni dipukul teruk oleh penduduk kampung. Murni mulai jatuh cinta dengan Syed Yusof apabila Syed Yusof datang mencarinya atas alasan untuk memastikan seorang wanita yang lemah benar-benar selamat. Murni cuba menarik perhatian Syed Yusof dengan menggunakan apa sahaja cara yang diketahuinya. Dalam masa yang sama, keinginan Murni untuk melakukan pembunuhan demi pembunuhan semakin membuak-buak tanpa mampu dikawalnya. Sementara penduduk kampung pula bersepakat untuk mencari Penanggal yang semakin berkuasa di kampung mereka. Murni akhirnya meminta untuk mati di tangan Syed Yusof walaupun Syed Yusof cuba menyedarkannya untuk insaf. Apakah Syed Yusof berjaya menyelamatkan Murni? Dapatkah Murni merasai cinta yang didambakannya?

Pelakon
 Ummi Nazeera sebagai Murni
 Azri Iskandar sebagai Syed Yusoff Al-Attas
 Fasha Sandha sebagai Sharifah Zahrah Al-Sagof
 Zul Ariffin sebagai Syed Umar Al-Attas
 Normah Damanhuri sebagai Mak Ajeng
 Jeff Omar sebagai Pak Kadam
 Roslan Madun sebagai Penghulu Sulong Sarap
 Yus Waisar sebagai Jiwa
 Latiff Borgiba sebagai Guru Alang
 Sharifah Aini sebagai Sharifah Aminah Aminurrashid
 Josiah Hogan sebagai Syed Yassin Al-Attas
 Kuswadinata sebagai Penghulu Abdul
 Fauziah Nawi sebagai Bidan Mak Teh
 Nadia Mustafar sebagai Anom Merah
 Rozie Othman sebagai Kak Melor
 Nur Aqilah Abdul Malek sebagai Murni (kecil)
 Henzi Andalas sebagai Sood
 Salman Al-Farisi sebagai Senin
 Ard Omar sebagai Sabtu
 Razali Ghani sebagai Lebai Sudar
 Wan Suhaimi sebagai Guru Muda
 Anne Abdullah sebagai Sharifah Maryam
 Haeriyanto Hassan sebagai Bomoh Gantang
 Syahrul Izlan sebagai Pesilat Ahmad
 Lyas Iskandar sebagai Leman
 Zulin Aziz sebagai Rokiah
 Kenny Ong sebagai Peniaga Cina
 Azrell Omar Iskandar sebagai Budak Kecil

Rujukan

Pautan luar